**Referat fra årsmøtet i Skjervøy båtforening**

**TID:** **Torsdag 20.april 2021 KL 19.00**

**STED:**  **KULTURHUSET**

**Antall medlemmer til stede: 16 medlemmer og 2 fullmakter i tillegg til 4 styrerepresentanter.**

***Årsmøtet åpnes av formann Dag Dyrnes.***

**SAK 1** **VALG AV MØTELEDER**

***Styrets forslag: Dag Dyrnes***

***Vedtak: Dag Dyrnes***

**SAK 2** **VALG AV MØTESEKRETÆR og PROTOKOLLUNDERSKRIVERE**

***Styrets forslag møtesekretær: Håvard Paulsen***

***Vedtak: Håvard Paulsen***

**Styrets forslag: Frank Pedersen og Sjalg Haugsnes**

***Vedtak: Frank og Sjalg valgt.***

**SAK 3** **GODKJENNING AV INNKALLING + MINNESTUND**

***Styrets forslag: Innkallingen godkjennes***

***Vedtak: Innkallingen godkjennes.***

***Minnestund.***

**SAK 4** **GODKJENNING AV SAKLISTE**

***styrets forslag: Saklisten godkjennes***

***Vedtak: saklista godkjent.***

**Forslag** om å bytte rekkefølge på sak 5 og 6 pga fravær.

**Vedtak:** Sak 5 og 6 bytter rekkefølge.

**SAK 6** **GODKJENNING AV REGNSKAP OG REVISJONSBERETNING**

Kasserer gjennomgår regnskap og revisjonsberetning. (eget vedlegg).

***Styrets forslag: Årsmøtet godkjenner regnskapet.***

***Vedtak: Regnskap og revisjon godkjent av årsmøtet.***

**SAK 5** **FRAMLEGG AV STYRET- OG HUSKOMITEENS ÅRSBERETNING**

Skjervøy båtforening har ved årsskiftet 240 medlemmer.

Styret har året 2020 bestått av: Formann: Dag Dyrnes

Nestformann: Frank Bless

Kasserer: Arnt J. Berg

Styremedlem: Håvard Paulsen (Sekretær)

Styremedlem: Kjell Hugo Reiersen

**Administrasjon:** Vi har dette året ikke hatt fast kontortid, men kontoret har vært brukt etter behov og møtested når noen har ønsket å møte representanter for styret. Kari Mette Iversen har tatt seg av regnskap, betaling av regninger og utsending av fakturaer som de siste årene.

Formann Dag Dyrnes har dette året vært ansatt som daglig leder, han har sagt opp og *Kjell Hugo Reiersen* er av styret ansatt som daglig leder fra 01.04 2021.

**Møter**: Dette året har det vært avholdt 10 styremøter. 45 saker har vært behandlet. Korona epidemien og regelverket omkring dette gjorde at siste års årsmøte måtte gå ut. Det ble gjennomført et digitalt årsmøte der de viktigste sakene på siste års møte ble vedtatt. Det har vært gjennomført en del mindre strategimøter omkring utskiftinga av brygge 4. Mail og SMS tjenestene har i stor grad vært brukt til å informere aktuelle medlemmer.

**Bryggene:**

**Brygge 1**. Her har det kun vært utført mindre, men nødvendige vedlikeholdsoppgaver. Lysarmatur og strømsøyler begynner få en del feil og er utdatert. Styret foreslår derfor at de elektriske installasjonene på denne brygga byttes dette året. Beregnede kostnader til dette er ca. kr 275000,-, Se budsjett. Fortøyninger bør ettersees denne sesongen.

Bryggevakter: Svein Moksnes og Arne Henriksen.

**Brygge 3**. Fortøyningene er ettersett av dykker og en fortøyning er byttet. Det er skiftet flyteelement på bryggas ytterende.

Bryggevakter: Oddmund Sørensen og Arvid Johansen

**Brygge 4**. Hele brygga ble byttet med en tilsvarende ny brygge i betong fra Marina Solution, samtidig ble en del av de gamle fortøyningene byttet. Utskiftinga ga oss også anledning til å justere en del på plassene slik at de ble bedre tilpasset båtene i brygga og vi fikk inn en ny plass. Samtlige lyspunkter og strømuttak ble byttet. Den nye brygga ser ut til å fungere godt under de værforholdene vi har hatt hittil i vinter. Den gamle brygga ble solgt og ga oss en del inntekter.BF takker alle som stilte opp på en god gammeldags dugnad for å få brygga på plass på rekordtid, Vi takker også Stig Trætten for raskt og effektiv montering av kabler, lys og strømuttak.

Bryggevakter: Frank Pedersen og Kjell Hugo Reiersen. Ny 2021 Kjell Hugo Reiersen

**Brygge 7**. Her er en fortøyning strammet opp. Plassene er oppmålt på nytt.

Det er gjort en del endringer i samarbeid med eierne. Dette har gitt oss en ny plass.

Fortøyningene bør ettersees dette året.

Bryggevakter: Nils Alm, Arne Angell og Roger Bjørkestøl. Ny 2021: Ragnar Strøm.

**Brygge 8**. Fortøyningene er ettersett av dykker og funnet i orden. Rullen på gangveien er byttet.

Bryggevakter Idar Pedersen og Frank Bless.

**For alle brygger:** Det ser ut til at systemet vårt med snørydding fungerer godt og at de aller fleste medlemmene stiller opp og gjør en god jobb med ryddinga.

Vi ser at en del eiere av plasser prøver å presse prisene opp når de skal selge sin plass.

Rettledning for båtplass pkt.1 gir SBF forkjøpsrett til konkurrerende pris, noe som om prisene øker gjør det vanskelig å tilby lokale båteiere på venteliste plasser til en fornuftig pris uten at SBF taper penger, eller plassene blir for dyre for de som står på venteliste. Styret foreslår derfor å endre ordet konkurrerende med **veiledende pris i pkt.1. Veiledende priser er for tiden: brygge 1,3,7 og 8 kr 6000,- pr breddemeter og brygge 4 kr 8000,- pr breddemeter.** Vi har i år støpt 12 nye moringer noen for fremtidige fortøyninger og investert i en del kjetting for framtidig bruk.

**Slippen.** Arbeidet med denne har fortsatt i år. Terje Trætten har tatt på seg prosjektledelsen. Følgende gjort: Båtopptrekket er ferdigstilt og plastret. Spyle plassen er fullført, oljeutskiller er på plass, området er planert, trær og busker er ryddet bort i området og langs veien og det er ført fram strøm og vann. Slippen med opptrekks vogna er testet og funnet ok. Det gjenstår å lage noen flere bordbakker og et lite hus til vann og strømuttak, samt lager for nødvendig utstyr. Elever ved Skjervøy ungdomsskole er i gang med å bygge flere bordbakker. Vi håper og tror at slippen blir til god nytte for båteierne i SBF i årene framover. SBF takker Terje Trætten for god prosjektledelse og Steinar Robertsen for godt og rimelig arbeid på og ved slippen. Slippansvarlig 2021: Kjell Hugo Reiersen

**Moloen.**

Arbeidet med moloen er godt i gang. Steinar Robertsen har lagt ned mye arbeid

I å gjøre havna vår bedre. Ennå gjenstår det noen meter molo og plastring for at den skal bli ferdig, men vi synes allerede at den hjelper på uroen i indre havn ved østlig vind. SBF takker Steinar for arbeidet han har lagt ned og håper at arbeidet blir fullført i løpet av 2021.

**Økonomi:** Foreningas økonomi er god. Utleie av hus, brygge plasser og sanitæranlegg har

gitt oss mindre inntekter enn de forgående år pga. Korona epidemien

Ny brygge 4 har selvfølgelig krevd en del, men prosjektet ble gjennomførtuten overskridelser

av budsjettet for 2020. For 2021 satser vi på å bruke kr **275000,-** på fornyelse av strøm og

lys anlegget på vår lengste brygge, brygge 1.

**Hus komitéen:** Året startet med en total nedstenging av all aktivitet på klubbhuset. Intet årsmøte og kun 2 utleie av huset. Vi har avholdt styremøter og sanitæranlegget har vært benyttet til formålet for gjestende båter. Fra 15. oktober leide Green Gold naustet for å bedrive en svært begrenset turistaktivitet herfra, Også i år måtte vi stenge sanitæranlegget pga. manglende betaling. Arne har etter at vi stengte åpnet opp for trengende og sørget for at de betalte for seg. Et tysk par har i noen måneder leid plass for sin seilbåt i brygge 4 og benyttet anlegget under sitt opphold her.

**Sluttord:** Året 2020 har SBF startet utskiftinga av våre brygger, en prosess som må fortsett i

de kommende år. Slippen er tatt i bruk og bygging av molo for ei bedre indre havn er startet

vi føler at året tross epidemi har vært et godt år for SBF.

Styret takker for seg og ønsker det nye styret lykke til med arbeidet neste år.

Styret i Skjervøy båtforening:

***Styrets forslag: Årsberetningen tas til etterretning.***

***Vedtak: Årsberetninga tatt til etterretning av årsmøtet.***

**SAK 7** **FASTSETTING AV MEDLEMSKONTINGENT OG FELLES**

**VEDLIKEHOLD**

***Styrets forslag: Ingen endring av medlemskontingent eller felles vedlikehold***

***Vedtak: Medlemskontingent og felles vedlikehold beholdes på samme nivå.***

**SAK 8**  **ENDRING AV RETNINGSLINJER FOR BÅTPLASS**

***Styrets forslag: Vedlagte endringer i retningslinjene for båtplass vedtas.***

***Forslag fra Elisabeth Korneliussen: Foreslår å ikke endre vedtektene.***

***Vedtak: Styrets forslag vedtatt mot en stemme.***

**RETNINGSLINJER FOR BÅTPLASS I SKJERVØY BÅTFORENING.**

*En brygge eier som ønsker å selge sin båtplass plikter å melde dette til styret i SBF. SBF har forkjøpsrett til veiledende pris. Ønsker SBF å benytte sin forkjøpsrett, må bryggeeieren få beskjed om dette senest innen 14 dager. Dersom bryggeeieren ønsker det, kan SBF hjelpe til med å formidle salg. Det er en forutsetning for salg at den nye eieren er medlem av SBF.*

*Veiledende priser er: br. 1,3,7,8 kr 6000,- og br. 4 kr 8000,- pr breddemeter.*

*Båtplass er godkjent når kopi av utarbeidet salgskontrakt for båtplass framlagt SBF. Medlemskontingent må være betalt.*

*Ved overdragelse av plass til andre innen familien plikter bryggeeieren å sende kopi av utarbeidet salgskontrakt innen 14 dager.*

*Styret kan stoppe et salg dersom utsendte års regninger eller annet ikke er gjort opp innen en gitt tidsfrist.*

*Rettighetshaver til båtplass bør delta i arbeid på sin egen brygge/ fellesoppgaver.*

*Arbeidet lønnes med kr 200,- pr time som trekkes fra på neste års felles vedlikehold.*

*Alle skal delta på snørydding og stille opp når det kreves i sin periode.*

*Personer som ikke etterkommer krav om snømåking i sin periode må betale kr 1000,- til SBF. Bryggevakter innrapporterer slike forhold.*

*Båteiere som ikke benytter sin brygge plass kan fremleie den, men må påse at den som leier plassen er medlem av SBF. Bryggevakten(e) skal orienteres, og skal godkjenne leieforholdet.*

*Kommersielle aktører som skal leie båtplass i våre brygger skal:*

*Ha avtale med eier om leie (tillatelse og eventuell pris)*

*Betale vanlig dagleie til SBF (for tiden kr 100,-)*

*Erstatte alle skader de evt. påfører bryggeanlegget.*

*Båt som ligger i SBF`s flytebrygger skal være forsikret. Styret/ bryggevakten€ kan forlange bevis for at slik forsikring gjelder. Dersom båten ikke er forsikret skal båten bortvises inntil forsikringen er i orden.*

*Avgifter på strøm fastsettes normalt av styret, som har fullmakt å inngå faststrømavtale, dersom de finner det hensiktsmessig.*

 *Størrelsen på vedlikeholdskostnadene for bryggene fastsettes av årsmøtet.*

*Tildeling av ledige båtplasser gjøres av styret, eventuelt styreformann/daglig leder. Styret har rett til å omdisponere båtplasser når styret finner det hensiktsmessig. Tilbakebetaling eller tilleggsinnskudd skal skje etter at båtplassen er forandret i størrelse.*

*Sist revidert av årsmøtet 2021*

**SAK 9** **STYRETS FORSLAG TIL BUDSJETT FOR 2021**

Kasserer gjennomgår styrets forslag til budsjett.

* Noen spørsmål fra årsmøtet ifm dugnadsavgiften og beregningen av posten på budsjettforslaget.
* Informasjon om enkelte poster i budsjettet gis til årsmøtet fra styret
* Informasjon om forslaget om å bytte ut alle lys og strømsøyler på brygge 1.

***Styrets forslag: Årsmøtet vedtar styrets forslag til budsjett***

***Vedtak: Styrets forslag til budsjett vedtatt uten endringer.***

**SAK 10** **INNKOMNE SAKER**

Det er kommet en sak innenfor fristen:

**Forslag fra Kari Mette Iversen:** Hun ber om at båtforeninga arbeider for å få landområdet på brygge 8 asfaltert og at det blir etablert helårs søppelcontainere ved alle brygger.

**Vedtak:** Disse sakene kan det nye styret jobbe med, men søppelcontainere vil sannsynligvis bli svært dyrt.

To innspill er kommet etter fristen, innholdet i disse blir årsmøtet informert om.

**SAK 11** **FORSLAG PÅ MARITIME AKTIVITETER 2021**

**Styrets forslag:** Styret tar initiativ til fellesturer høst og vår til Langfjorden på Arnøya eller til Follesøya.

**Forslag fra 17.mai komiteen**: Båtparade på 17.mai.

**Forslag** om ta kontakt med redningsselskapet om Elias-aktiviteter fra årsmøtet.

***Ingen vedtak om aktiviteter, men aktivitetene informeres om på årsmøtet og det nye styret blir bedt om å jobbe videre med forslagene.***

**Oppmerksomheter for god innsats:(finnkniv med inskripsjon)**

Steinar Robertsen

Stig Håkon Trætten

Arne Antonsen

Helge Olsen

**SAK 12** **VALG**

**Valgkomiteens forslag til valg i Skjervøy Båtforening**

Årets valg er litt mere komplisert enn tidligere. I fjor ble styret ikke formelt valgt, men alle som var aktuelle satt i styret fra før og var villige til å fortsette slik valgkomiteen foreslo.

Valgkomiteen arbeider derfor som om forrige styret ble valgt etter forslaget i 2020

**Styret:**

Håvard Paulsen - Foreslås valgt til ny styreleder i ett år

Bjørnulf Olsen - Foreslås valgt til nytt styremedlem for 2 år

Roger Edvardsen - foreslås valgt til nytt styremedlem for 2 år

Arnt Jostein Berg - ikke på valg

Kjell Hugo Reiersen - ikke på valg

***Vedtak: alle forslag enstemmig valgt.***

Styret velger sjøl nestleder, kasserer, sekretær og representant til aktivitetskomiteen

**Varamedlemmer :**

Frank Bless - foreslås valgt til varamedlem for 2 år

Ragnar Strøm - ikke på valg

***Vedtak: Frank Bless enstemmig valgt.***

**Hus/aktivitetskomite :**

Arne Antonsen - ikke på valg

Arvid Johansen **-** ikke på valg

Helge Olsen - foreslås valgt for 2 år

Fred Engen - foreslås valgt for 2 år

Huskomiteen velger leder og fordeler oppgaver selv. En representant velges av styret fra styret.

***Vedtak: Alle forslag enstemmig valgt.***

**Vararepresentanter:**

Rolf Waltenberg - foreslås valgt for 2 år

Johan Tvenning - ikke på valg

***Vedtak: Alle forslag enstemmig valgt*.**

**Slipansvarlig: (Ny)**

Velges av styret

**Revisorer: Velges for ett år av gangen**

Reiar Mæland - foreslås valgt

Yngvar Hansen - foreslås valgt

***Vedtak: Revisorer enstemmig valgt.***

**Valgkomite: Velges for ett år av gangen**

Nils H. Alm - foreslås valgt

Roger Edvardsen - foreslås valgt

Ulf Frantzen - foreslås valgt

***Vedtak: Valgkomiteen enstemmig valgt.***

Håvard Paulsen

Referent.

Protokollunderskrift:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Frank Pedersen Sjalg Haugsnes